ΛΑΤΙΝΙΚΑ Β΄ΛΥΚΕΙΟΥ

ΜΑΘΗΜΑ Χ

ΜΕΤΑΦΡΑΣΗ – [Ενδεικτική πρόταση].

Ο Αινείας θα διεξάγει φοβερό πόλεμο στην Ιταλία. Θα συντρίψει άγριους λαούς, θα επιβάλει σε αυτούς ήθη [θεσμούς] και θα κτίσει τείχη. Εσύ τον Αινεία θα [τον] αποθεώσεις. Έπειτα ο Ίουλος, γιός του Αινεία, θα μεταφέρει το βασίλειο από το Λαβίνιο και θα οχυρώσει την Άλβα Λόγγα. Έπειτα από τριακόσια χρόνια η Ίλια θα γεννήσει δύο γιούς, τον Ρωμύλο και τον Ρέμο, τους οποίους θα αναθρέψει [μία] λύκαινα. Ο Ρωμύλος θα κτίσει τείχη του [θεού] Άρη [πολεμικά] και θα ονομάσει τους Ρωμαίους, από [με] το όνομά του. [Θα τους δώσει το όνομά του]. Στους Ρωμαίους θα υπάρχει εξουσία [κυριαρχία και δύναμη], δίχως τέλος. Ο Καίσαρ Αύγουστος, καταγόμενος από τον Ίουλο, θα κλείσει τις πύλες του Πολέμου και θα ξαναφέρει [αποκαταστήσει] τη βασιλεία του Κρόνου. Αυτόν εσύ, όπως[ και]τον Αινεία, θα[ τον] υποδεχθείς στον ουρανό.